stanford-oval/wikipedia huggingface dataset:
Kaisa (biljardi)
Pisteytys > Muistisääntöjä

Vaikka kaisan pisteytyssäännöt saattavat vaikuttaa sekavilta, niiden takana on kuitenkin verrattain yksinkertainen logiikka:
1) Palloilla on pistearvot:
kaisa 6
punainen 3
valkoinen 2
2) Pelkästä pussituksesta palkitaan näillä pisteillä.
3) Nakeista saa lisäpisteitä, esim. nakki punaiseen: +3 pistettä.
4) Onnistuneen pussituksen jälkeen muista pussiin menneistä palloista niiden arvojen mukaiset pisteet.
5) Aina mikäli pallo on pussitettu ja saadaan nakki/nakkeja, lyönnin lopulliset pisteet muuttuvat vielä sen mukaan, mikä pallo on pussitettu:
kaisa pussitettu, +3 lopullisiin pisteisiin
punainen pussitettu, +-0, ei muutoksia
valkoinen pussitettu, -1 lopullisista pisteistä
Huom! Nämä muutokset lopullisiin pisteisiin tehdään vain kerran lyöntiä kohti, vaikka nakkeja olisi tullut useampia.
Esimerkki1:
Valkoinen pussitetaan, nakit kaisaan ja punaiseen, punainen menee myös pussiin:
valkoinen pussiin +2
nakki kaisaan +6
nakki punaiseen +3
punainen pussiin +3
valkoinen pussitettu ja nakkeja saatu, lopullisiin pisteisiin -1
Yhteensä 2 + 6 + 3 + 3 - 1 = 13.
Aiheesta muualla

Kuvia tai muita tiedostoja aiheesta Kaisa (biljardi) Wikimedia Commonsissa
Christian August Crusius

Christian August Crusius
Christian August Crusius (10. tammikuuta 1715 Leuna, Saksi – 18. lokakuuta 1775) oli saksalainen filosofi ja teologi. Crusius opiskeli Leipzigin yliopistossa, ja hänestä tuli yliopiston teologian professori vuonna 1750 ja rehtori vuonna 1773.
Crusius kritisoi Gottfried Leibnizin ja Christian Wolffin filosofioita uskonnollisen puhdasoppisuuden näkökulmasta. Hänen mukaansa mikä tahansa deterministinen järjestelmä johtaa moraalin rappeutumiseen. Crusius itse korosti tahdon vapautta. Wolffia vastaan suunnattu kritiikki vaikutti Immanuel Kantiin tämän järjestelmän ollessa muotoutumassa, ja Kant mainitsee hänen eettiset oppinsa Käytännöllisen järjen kritiikissään.
Myöhemmän elämänsä Crusius omisti teologialle. Hän johti yliopistossa ”crusiaaneiksi” kutsuttua puoluetta ”ernestiaaneja” eli Johann August Ernestin kannattajia vastaan. Nämä kaksi professoria olivat omaksuneet vastakkaiset eksegeettiset menetelmät. Ernesti halusi tutkia Raamattua samalla tavalla kuin muitakin antiikin aikaisia tekstejä, kun taas Crusius halusi pitäytyä tulkinnassa kirkollisessa perinteessä. Crusiuksen näkemykset ovat vaikuttaneet muun muassa E. W. Hengstenbergiin ja Franz Delitzschiin.
Teoksia

Entwurf der nothwendigen Vernunftwahrheiten (1745)
Weg zur Gewissheit und Zuverlässigkeit der menschlichen Erkenntniss (1747)
Hypomnemata ad theologiam propheticam (1764-1778)
Kurzer Entwurf den Moraltheologie (1772-1773)
Kirjallisuutta

Crusius, Christian August: Die Philosophischen Hauptwerke.  (Neljä osaa, toimittanut Giorgio Tonelli)  Hildesheim:  Georg Olms, 1964-.
Krieger, Martin: Geist, Welt und Gott bei Christian August Crusius. Erkenntnistheoretisch-psychologische Perspektiven im Kontrast zum Wolffschen System.  Würzburg:  Königshausen & Neumann, 1993.
Diplekseri

Diplekseri on passiivinen, yli-/alipäästösuodin, jolla voidaan yhdistää tai erottaa kahdella eri taajuusalueella olevat signaalit samassa siirtolinjassa (esimerkiksi 145 MHz ja 430 MHz).
Radioamatöörikäytössä voidaan diplexeriä käyttää yhdistämään kahden eri taajuusalueen radiot, yhteen kaksoistaajuuden antenniin.
Samalla taajuusalueella toimivaa signaalierotinta kutsutaan duplekseriksi. Tämä mahdollistaa yhtäaikaisen lähetyksen ja vastaanottamisen samassa siirtolinjassa. Duplekseri on yleensä rakenteeltaan ylipäästö + kaistanesto- ja alipäästö+kaistanestosuodin. Taajuuksien erotus Suomessa on yleisesti 4,6 MHz ja 5 MHz ja UHF alueella 9 MHz tai 9,6 MHz. Myös muita erotuksia on käytössä, kuten radioamatöörien käyttämä 600 kHz. [lähde? ]
Communication Breakdown

| ”Communication Breakdown” Led Zeppelin |
| --- | --- | --- |

Singlen tiedot
 Albumilta: Led Zeppelin
 A-puoli: ”Good Times Bad Times”
 Äänitetty : 1968
 Julkaistu: 10. maaliskuuta 1969
 Formaatti: 7"-single
 Tekijä(t): Bonham/Jones/Page
 Tuottaja(t): Jimmy Page
 Tyylilaji: hard rock, heavy metal
 Kesto: 02.28
 Levy-yhtiö: Atlantic Records
Led Zeppelinin muut singlet
|   | ”Good Times Bad Times” 1969 | ”Whole Lotta Love” 1969 |
Communication Breakdown on englantilaisen rockyhtye Led Zeppelinin kuuluisimpia kappaleita. Se julkaistiin vuonna 1969 yhtyeen debyyttialbumilta Led Zeppelin. "Communication Breakdown" on ensimmäisiä kappaleita, jonka kitaristi Jimmy Page ja laulaja Robert Plant työstivät yhdessä.
Kappale alkaa Pagen räjähdysmäisellä kitarariffillä ja on hyvin nopeatahtinen. Poikkeuksellisesti Page laulaa taustoja. Kitarariffiin on otettu vaikutteita Eddie Cochranin kappaleesta "Nervous Breakdown".
Yhtye esittämässä "Communication Breakdown" -kappaletta vuonna 1970 Royal Albert Hallissa.
Communication Breakdown oli "Heartbreaker"-kappaleen lisäksi  vakionumeroita  yhtyeen esiintymisissä ja se soitettiin yleensä "encorena". Kappaleesta julkaistiin single Yhdysvalloissa, mutta se ei päässyt listoille.
Brittiläinen heavy metal -yhtye Iron Maiden on versioinut kappaleen. Versio julkaistiin  yhtyeen singlen  "Bring Your Daughter to the Slaughter" B-puolena. Myöhemmin kappale julkaistiin myös yhtyeen kokoelmalla Eddie's Archive vuonna 2002. The Flaming Lips yhtye versioi myös kappaleen ja julkaisi sen kokoelmallaan Finally the Punk Rockers Are Taking Acid vuonna 2002.
Aiheesta muualla

Kappaleen sanat (Arkistoitu – Internet Archive)
CocoRosie

| CocoRosie |
| --- | --- |
 CocoRosie Flow-festivaaleilla Helsingissä 2007.
Tiedot
Toiminnassa:  2003–
Tyylilaji:  indie rock, folk
Kotipaikka:  New York, Yhdysvallat
Laulukieli:  englanti
Jäsenet:  Bianca Casady, laulu   Sierra Casady, kitara, piano, harppu  
Levy-yhtiö:  Touch and Go Records, 2004–  
Aiheesta muualla
www.cocorosieland.com
Infobox OKNimi-testi OK: 
CocoRosie on yhdysvaltalainen duo, joka koostuu kahdesta sisaruksesta, Bianca (Coco) ja Sierra (Rosie) Casadysta. Yhtye soittaa indie rockia ja psykedeelistä folkia, ja se on yhdistetty New Weird America -liikkeeseen. Yhtye on perustettu vuonna 2003.
Sierra soittaa yleensä kitaraa, pianoa ja harppua sekä laulaa taustoja. Bianca laulaa ja manipuloi erilaisia lasten lelusoittimia. Kappaleet he tekevät yhdessä. Cocorosie konsertoi duona, mutta sillä on myös apuna muita taustamuusikoita, kuten basisti ja rumpali tai beatboxaaja.
Alkutaipaleet

Sierra ja Bianca ovat amerikkalaissisaruksia, mutta ovat syntyneet eri paikoissa. Sierra, sisaruksista vanhin syntyi Iowassa ja Bianca Havaijilla. Heidän äitinsä antoi heille lempinimet Coco ja Rosie, joista myös yhtyeen nimi on peräisin. Kun Sierra oli viisivuotias ja Bianca kolmen, heidän vanhempansa erosivat. Sierra ja Bianca eivät tulleet kovinkaan hyvin toimeen kasvaessaan. Sierran ollessa 14-vuotias, hänen äitinsä potki hänet ulos kotoa ja lähetti hänet kouluun isänsä luokse.
Diskografia

La maison de mon rêve (Touch and Go / Quarterstick Records 2004)
Noah's Ark (Touch and Go / Quarterstick Records 2005)
The Adventures of Ghosthorse and Stillborn (Touch and Go Records 2007)
Grey Oceans (Sub Pop Records, toukokuu 2010)
Aiheesta muualla

Wikimedia Commonsissa on kuvia tai muita tiedostoja aiheesta .
CocoRosien kotisivut (Arkistoitu – Internet Archive) (englanniksi)
CocoRosie Myspacessa (englanniksi)
Coulounieix-Chamiers

| Coulounieix-Chamiers |
| --- | --- |
 La Maladrerie
 Coulounieix-Chamiers
 Koordinaatit: 45°11′14″N, 0°41′32″E 
Valtio:  Ranska
Alue:  Akvitania
Departementti:  Dordogne
Arrondissementti:  Périgueux
Väkiluku:  8 400
 
 Kunnan kotisivut 
Infobox OKVirheellinen NIMI-arvo: 
Coulounieix-Chamiers on kunta Lounais-Ranskassa Dordognen departementissa Akvitanian alueella. Kunnan alueella olevassa Campniacin luolassa on ollut asutusta jo esihistoriallisella ajalla. Nähtävyyksiin kuuluu 1100-luvulta peräisin oleva leprasairaala La Maladrerie, missä nimestä huolimatta ei ole koskaan hoidettu spitaalisia.
Aiheesta muualla

Kuvia tai muita tiedostoja aiheesta Coulounieix-Chamiers Wikimedia Commonsissa
Cincinnati

| Cincinnati |
| --- | --- |

 lippu

 Cincinnati
 Koordinaatit: 39°8′10″N, 84°30′11″W 
Valtio:  Yhdysvallat
Osavaltio:  Ohio
Piirikunta:  Hamilton
Perustettu:  1788
Kaupungiksi:  1819
Hallinto:  
 – Pormestari:  Aftab Pureval
Korkeus:  147 m
Väkiluku (2013):  297 517
 – Väestötiheys:  1 473,9 as./km²
 – Metropolialue:  2 137 406 
Suuntanumero(t):  513
Lempinimi::  The Queen City (Kuningatarkaupunki), Cincy, The Tri-State (Kolmivalta)
Motto::  Juncta Juvant (lat. Yhtenäisyyden voimaa)
 
 http://www.cincinnati-oh.gov 
Infobox OKVirheellinen NIMI-arvo: 
Näkymä Pohjois-Cincinnatiin Carew Towerista.
Cincinnati on Yhdysvaltain Ohion osavaltiossa sijaitseva kaupunki. Vuonna 2013 tehdyn väestönlaskennan mukaan kaupungin asukasluku oli 297 517. Cincinnati on Ohion osavaltion asukasluvultaan kolmanneksi suurin kaupunki.
Sijainti ja ilmasto

Cincinnati sijaitsee Ohion osavaltion lounaisosissa Kentuckyn osavaltion rajalla. Se on kasvanut Ohiojoen pohjoisrannalle kapeaan ja jyrkkäreunaiseen jokilaaksoon. Kaupunki on levittäytynyt jokilaaksoa ympäröiville kukkuloille.
Kuumimman kuukauden, heinäkuun, keskimääräinen ylin lämpötila on 29,7 °C. Tammikuu on kylmin kuukausi, jolloin keskimääräinen alin lämpötila on −6,9 °C. Keskimääräinen alin lämpötila on pakkasen puolella myös joulu- ja helmikuussa.
Historia

Kaupungin perusti John Cleves Symmes vuonna 1788. Alun perin kaupunkia kutsuttiin nimellä Losantiville. Losantivillen kylä alkoi kasvaa nopeasti syyskuussa 1789, kun Josiah Harmar oli valtuuttanut sinne Fort Washingtonin rakentamisen. Linnakkeessa asui keskimäärin 300 ihmistä, mikä nosti kylän asukasluvun 500:aan. Alueen kuvernööri Arthur St. Clair perusti 1790 Hamiltonin piirikunnan ja valitsi Losantivillen sen pääkaupungiksi. Hän ei kuitenkaan pitänyt nimestä ja muutti sen Cincinnatiksi. Cincinnati-nimi juontuu Society of Cincinnati -järjestöstä, joka huolehti sotaveteraaneista ja upseerien leskistä. George Washington oli sen ensimmäinen puheenjohtaja. Järjestö oli vuorostaan nimetty roomalaisen kenraali Cincinnatuksen mukaan.
Yhdysvaltain armeija hylkäsi Fort Washingtonin vuonna 1803, jolloin kaupungissa asui noin tuhat siviiliä. Kaupunki saavutti 10 000 asukkaan rajan jo vuonna 1820. Cincinnati kehittyi Ohiojoen ansiosta. Sinne perustettiin hotelleja, ravintoloita ja tavernoja länteen päin kulkeville uudisasukakille. Alueen maanviljelijät kuljettivat tuotteitaan Ohiota ja Mississippiä pitkin New Orleansiin. Kaupungista kehittyi 1800-luvun alkupuoliskolla merkittävä lihanjalotuksen keskus.
Cincinnatissa oli 1880-luvun lopussa melkein 300 000 asukasta, ja se oli Yhdysvaltain tiheimmin asuttuja kaupunkeja. Kaupungin merkittävimmät teollisuuden alat olivat rauta-, liha- ja vaateteollisuus. Cincinnatissa tapahtui 1880-luvulla yksi Yhdysvaltain pahimmista mellakoista. Mellakoissa kuoli maaliskuussa 1884 kolmen päivän aikana 56 ihmistä, ja sen aikana poltettiin kaupungin oikeustalo. Mellakoihin osallistui noin 10 000 ihmistä. Mellakoitsijat syyttivät oikeusjärjestelmää korruptiosta kaupungissa, jossa tapahtui vuonna 1883 peräti 93 murhaa.
George B. Cox nousi 1870– ja 1880-lukujen aikana Cincinnatin poliittiseksi johtajaksi. Hän johti kaupungin republikaanista puoluetta ja onnistui seuraavien 25 vuoden aikana saamaan lähes aina oman ehdokkaansa kaupungin pormestariksi. Cox hoiti johdossaan ollutta julkisten asioiden osastoa korruptoituneesti ja keräsi itselleen muhkeat tulot. Hänet syöstiin lopulta kaupungin johdosta, kun hänen omistamassaan pankissa tapahtui skandaali. Kaupungin hallinnon korruptio puhdistettiin tämän jälkeen nopeasti.
Toisen maailmansodan aikana ja sen jälkeen Cincinnati eli nousukautta, ja kaupunki alkoi levittäytyä hallitsemattomasti keskustan ulkopuolelle. Kaupunkiasutuksen uudistussuunnitelma hyväksyttiin vuonna 1948, mutta sitä alettiin toteuttaa vasta 1960-luvulla, jolloin vanhoja vuokra-asuntoja purettiin ja niiden tilalle rakennettiin uusia kerrostaloja ja toimistorakennuksia.
Hallinto

Cincinnatin kaupungin hallintoon kuuluu vaaleilla valittavat pormestari ja yhdeksänhenkinen valtuusto, joka valitaan kahden vuoden välein. Näiden lisäksi kaupungissa on erillinen pormestarin ja valtuuston valitsema johtaja, jonka vastuulla on kaupungin päivittäinen hallinnointi. Cincinnatin 70. pormestariksi valittiin vuonna 2021 Aftab Pureval.
Talous ja liikenne

Cincinnatin taloudessa merkittäviä tekijöitä on kulutustavaroiden tuottaminen sekä finanssi- ja markkinointiyritystä. Kaupungin talous on kuitenkin monipuolista, ja siellä on myös muun muassa avaruus- ja autoteollisuutta sekä biotekniikan ja kemian teollisuutta. Cincinnatin alueen suurimmat työnantajat olivat vuonna 2011 Kroger, Cincinnatin yliopisto ja Procter & Gamble. Krogerin ja Procter & Gamblen lisäksi Cincinnatissa on muun muassa Macy’s-tavarataloketjun päämaja. Kroger on Yhdysvaltain suurin elintarvikeliikeketju ja Procter & Gamble kotitaloustuotteiden valmistaja.
Cincinnatin suurkaupunkialuetta palvelee Cincinnatin/Pohjois-Kentuckyn lentoasema, joka on Delta Air Linesin liikenteen toiseksi suurin solmukohta. Sieltä on yhteydet noin 130 kaupunkiin eri puolille maailmaa. Lentoasema ei kuitenkaan sijaitse fyysisesti Cincinnatissa, vaan Kentuckyn puolella Hebronissa. Cincinatiin on lisäksi yhteys Amtrakin junilla ja Greyhoundin linja-autoilla. Kaupunkiin johtavat Interstate 75-, Interstate 71- ja Interstate 74 -valtatiet.
Urheilu

Kaupungissa on useita menestyviä urheilujoukkueita. Cincinnati Reds pelaa baseballia ja Cincinnati Bengals amerikkalaista jalkapalloa pääsarjoissa, mutta entinen koripallojoukkue Cincinnati Royals on nykyisin Sacramento Kings. Cincinnatin yliopiston Bearcats on edelleen menestyvä yliopistosarjojen koripallojoukkue. Jääkiekkojoukkue Cincinnati Cyclones on Buffalo Sabresin ja Rochester Americansin ECHL-yhteistyöjoukkue. FC Cincinnati pelaa jalkapallon Major League Soccerissa kaudesta 2019 alkaen.
Cincinnatin enimmäislämpötila (°C, punainen) ja sademäärä (mm, sininen).
Crocodile

Crocodile voi viitata ainakin seuraaviin:
Crocodile, elokuva vuodelta 1980
Crocodile, elokuva vuodelta 1996
Crocodile, elokuva vuodelta 2000
The Crocodile, elokuva vuodelta 2005
Crocodiles, yhdysvaltalainen yhtye
The Crocodiles, uusiseelantilainen yhtye
Crocodiles, Echo & the Bunnymen -yhtyeen albumi
Seinäjoki Crocodiles, seinäjokelainen amerikkalaisen jalkapallon seura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crocodile”, voi hakea sivunnimihaulla, laajalla sivunnimihaulla tai tekstihaulla.
Coulonges-Thouarsais

| Coulonges-Thouarsais |
| --- | --- |
 Coulonges-Thouarsais’n kartta
 Coulonges-Thouarsais
 Koordinaatit: 46°55′33″N, 00°19′12″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  17,3 km²
Väkiluku (2016):  430
 – Väestötiheys:  24,9 as./km²
Postinumero:  79330
Infobox OKVirheellinen NIMI-arvo: 
Coulonges-Thouarsais on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee departementin pohjoisosassa Bressuiren ja Thouarsin kaupunkien välissä. Kunnan pinta-ala on 17,3 neliökilometriä ja siellä on arviolta 430 asukasta (vuonna 2016).
Aiheesta muualla

Kuvia tai muita tiedostoja aiheesta Coulonges-Thouarsais Wikimedia Commonsissa
Combat Arms

| Combat Arms |
| --- | --- |
Kehittäjä:  Doobic Studios
Julkaisija:  Nexon, Level Up! Games
Jakelija:  Steam
Pelimoottori:  Lithtech
Julkaistu:  NA 11. heinäkuuta 2008EU tammikuu 2009KO marraskuu 2007BR syyskuu 2010
Lajityyppi:  Ensimmäisen persoonan ammuntapeli
Pelimuoto:  Moninpeli (2-16 pelaajaa)
Ikäluokitus:  PEGI: 16
Alusta:  Microsoft Windows
Hinnoittelutapa:  ilmaispeli
Lisenssi:  Ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Combat Arms on Doobic Studiosin kehittämä ensimmäisen persoonan ammuntapeli. Peli käyttää Lithtech-pelimoottoria.
Peli on ilmaispeli, jossa käytetään Nexonin NEXON-rahaa (NX).
Pelaaminen

Pelin alussa voi luoda oman hahmon. Alussa sinulle tarjotaan harjoitusta, jossa voi kokeilla eri pelipainikkeita ja harjoitella ampumista konekivääreistä kranaatteihin. Harjoituksen päätteeksi saa rahapalkkion, jonka voi käyttää esimerkiksi aseisiin. Aseisiin voi ostaa erilaisia tarvikkeita, muun muassa isompia lippaita, tähtäimiä ja myös äänenvaimentimia jotka pienentävät piipun päästä tulevaa tulta, hiljentää asetta ja pienentää rekyyliä. Pelissä on myös special hahmoja, joille voi ostaa erikois aseita ja tarvikkeita,joita ei tavalliselle hahmolle pysty hankkia.
Pelimuodot

"one man army" ("free for all/player vs. all")
"elimination" ("team deathmatch")
"elimination pro"
"capture the flag"
"fireteam"
"search and destroy"
"bombing run"
"last man standing"
"arms race"
Aiheesta muualla

Combat Arms Nexon Europen sivustolla (Arkistoitu – Internet Archive) (englanniksi)
Kark'kisällit

| Kark'kisällit> Tiedot |
| --- | --- |
Toiminnassa:  1990–2016
Kotipaikka:   Karkkila, Uusimaa, Suomi
Laulukieli:  suomi
Jäsenet:  Matti Kuusela, Timo Saario, Urpo Nikander, Tauno Lagerkrantz
Muut nimet:  Gruppo Voces ry.
Infobox OKVirheellinen NIMI-arvo: 
Kark'kisällit (joskus myös muodossa Karkkisällit/Gruppo Voces ry) oli karkkilalainen mieskvartetti. Kvartetti aloitti toimintansa noin vuonna 1990 ja päätti toimintansa vuoden 2016 marraskuussa jäähyväiskonserttiin nimeltään "En kadu mitään".
Toiminta

Kvartetti Kark'kisällit koostui vanhoista ystävistä Matti Kuuselasta, Timo Saariosta, Urpo Nikanderista ja Tauno Lagerkrantzista. Kvartetti toimi yli 24 vuoden ajan kotipaikkanaan Karkkila, joskin kvartetti on myös laulanut ympäri Suomea.
Toiminta > Konsertit

Kark'kisällien vuotuisat konsertit Karkkilan Karkkila-salissa olivat toiminnan huippukohtia. Konsertit nousivat nopeasti suureen suosioon ja paikalle saavuttiin naapurikunnista, sekä ympäri Uuttamaata jopa linja-auto lasteittain. Kvartetti valitsi joka konserttiin tuoreen ohjelmiston ja teeman. Vuosittain uusiutuvasta ohjelmistosta huolimatta konsertteihin kuului muutamia perinne-esityksiä, kuten Hirvenmetsästyslaulu, sekä vierailevan tähden, näyttelijä Esa Saarion, tulkitsemana kappale Mississippi. Laulamisen lisäksi konserteissa jaettiin usein Kark'kisällien apuraha paikallisille laulumusiikin harrastajille Gruppo Voces ry:n nimissä. Konsertit olivat usein loppuunmyytyjä.
Toiminta > Laulajat

Matti Kuusela - 2. tenori
Timo Saario - 2. basso + piano
Urpo Nikander - 1. basso
Tauno Lagerkrantz - 1. tenori + kitara
Toiminta > Ohjelmisto

Kark'kisällien ohjelmisto koostui keveästä, lämminhenkisestä ja kauniista musiikista, niin kotimaisesta kuin ulkomaisestakin. Eräs Kark'kisällien lempi artisteja oli Reino Helismaa, jonka musiikkia kvartetin ohjelmistossa paljon kuultiin. Sovitukset kvartetille teki Kark'kisällien musiikillinen johtaja Timo Saario.
Counter-Strike 2D

| Counter Strike 2D |
| --- | --- |
Kehittäjä:  UnrealSoftware
Julkaisija:  UnrealSoftware
Jakelija:  Steam
Pelimoottori:  Blitz MAX
Julkaistu:  2005
Lajityyppi:  toimintapeli
Pelimuoto:  yksinpeli, moninpeli
Alusta:  Windows
Lisenssi:  Ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Counter-Strike 2D on Unreal Softwaren kehittämä 2D-versio Valve Corporationin eteenpäin kehittämästä Counter-Strike -pelistä.
Kyseessä on täysin julkaisu. Counter-Strike 2D sisältää verkkopelin ja tekoälyvastustajat offline-pelaamista varten. Lisäksi oman kartan ja tehtävän teko on mahdollista.
Aiheesta muualla

Unreal Softwaren verkkosivu
Virallinen verkkosivu
Delovoi tsentrin metroasema (Kalininsko-Solntsevskaja)

| Delovoi tsentr (Деловой центр) |
| --- | --- |

 Moskovan metro 
Perustiedot
Metrolinjat:  Kalininsko-Solntsevskaja
Sijainti:  55.7491°N, 37.5395°E
Paikkakunta:  Moskova, Venäjä
Avattu:  31. tammikuuta 2014 12. joulukuuta 2020 (remontin jälkeen)
Suljettu:  24. helmikuuta 2018 (remontti)
Rakenne
Tyyppi:  tunneliasema
Delovoi tsentr (ven. Деловой центр) on yksi Moskovan metron asemista. Se avattiin 31. tammikuuta 2014.
Aiheesta muualla

Kuvia tai muita tiedostoja aiheesta Delovoi tsentrin metroasema (Kalininsko-Solntsevskaja) Wikimedia Commonsissa
Kakkosen kausi 2003

| Kakkosen kausi 2003 |
| --- | --- |
Joukkueiden määrä:  47
Nousseet joukkueet:  IFK Mariehamn, MP ja P-Iirot
Pudonneet joukkueet:  8
Ylempi sarjataso:  Ykkönen
Alempi sarjataso:  Kolmonen
  ← 2002 :  2004 → 
Kakkonen on Suomen jalkapallon kolmanneksi korkein sarjataso. Kaudella 2003 sarja pelattiin neljässä lohkossa kaksinkertaisena sarjana. Lohkojen kaksi parasta joukkuetta pelasivat nousukarsinnat, jonka ensimmäisessä vaiheessa etelä- ja itälohkon sekä länsi- ja pohjoislohkojen ensimmäiset kohtasivat toisen lohkon toiseksi sijoittuneet. Näiden otteluparien voittajat pelasivat jatkokarsinnat, joiden voittajat nousivat suoraan Ykköseen ja hävinneet osapuolet karsivat Ykkösessä sijoille 11–12 sijoittuneiden joukkueiden kanssa. Lohkojen kaksi viimeistä putosivat suoraan Kolmoseen, lukuun ottamatta 11 joukkueen pohjoislohkoa, josta putosi viimeinen joukkue. Sijalle 10 sijoittuneet karsivat sarjapaikasta Kolmosen joukkueiden kanssa.
Etelälohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | PK-35, Helsinki | 22 | 12 | 7 | 3 | 38–21 | 43 |
| 2. | IFK Mariehamn, Maarianhamina | 22 | 11 | 5 | 6 | 37–25 | 38 |
| 3. | Atlantis FC, Helsinki | 22 | 11 | 4 | 7 | 28–24 | 37 |
| 4. | FC Espoo, Espoo | 22 | 10 | 5 | 7 | 42–36 | 35 |
| 5. | FCK Salamat, Kirkkonummi | 22 | 9 | 6 | 7 | 45–32 | 33 |
| 6. | KäPa, Helsinki | 22 | 9 | 5 | 8 | 36–29 | 32 |
| 7. | IF Gnistan, Helsinki | 22 | 7 | 11 | 4 | 34–31 | 32 |
| 8. | FC Kontu, Helsinki | 22 | 8 | 7 | 7 | 34–36 | 31 |
| 9. | HyPS, Hyvinkää | 22 | 5 | 6 | 11 | 30–37 | 21 |
| 10. | Kiffen, Helsinki | 22 | 4 | 9 | 9 | 18–37 | 21 |
| 11. | AC Vantaa, Vantaa | 22 | 5 | 4 | 13 | 19–33 | 19 |
| 12. | FC Futura, Porvoo | 22 | 4 | 5 | 13 | 28–48 | 17 |
Itälohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | Kings, Kuopio | 22 | 19 | 1 | 2 | 69–13 | 58 |
| 2. | MP, Mikkeli | 22 | 17 | 3 | 2 | 61–9 | 54 |
| 3. | Warkaus JK, Varkaus | 22 | 16 | 2 | 4 | 61–18 | 50 |
| 4. | JJK, Jyväskylä | 22 | 15 | 1 | 6 | 56–19 | 46 |
| 5. | Pantterit, Joutseno | 22 | 11 | 3 | 8 | 45–30 | 36 |
| 6. | SäyRi, Jyväskylä | 22 | 11 | 1 | 10 | 51–29 | 34 |
| 7. | PK-37, Iisalmi | 22 | 7 | 5 | 10 | 35–44 | 26 |
| 8. | KajHa, Kajaani | 22 | 7 | 3 | 12 | 25–36 | 24 |
| 9. | Jippo, Joensuu | 22 | 5 | 7 | 10 | 31–44 | 22 |
| 10. | FCV, Jyväskylän maalaiskunta | 22 | 3 | 4 | 15 | 26–74 | 13 |
| 11. | TP Lahti, Lahti | 22 | 2 | 3 | 17 | 23–85 | 9 |
| 12. | KuFu-98, Kuopio | 22 | 2 | 1 | 19 | 14–96 | 7 |
Länsilohko

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | P-Iirot, Rauma | 22 | 15 | 5 | 2 | 40–10 | 50 |
| 2. | TPV, Tampere | 22 | 16 | 2 | 4 | 48–20 | 50 |
| 3. | EIF, Tammisaari | 22 | 13 | 6 | 3 | 44–24 | 45 |
| 4. | SalPa, Salo | 22 | 9 | 5 | 8 | 29–33 | 32 |
| 5. | PIF, Parainen | 22 | 7 | 7 | 8 | 29–32 | 28 |
| 6. | FJK, Forssa | 22 | 8 | 3 | 11 | 36–40 | 27 |
| 7. | MuSa, Pori | 22 | 7 | 5 | 10 | 34–38 | 26 |
| 8. | KaaPo, Kaarina | 22 | 6 | 6 | 10 | 28–35 | 24 |
| 9. | FC Rauma, Rauma | 22 | 6 | 6 | 10 | 34–43 | 24 |
| 10. | MaPS, Masku | 22 | 5 | 6 | 11 | 22–39 | 21 |
| 11. | PS-44, Valkeakoski | 22 | 4 | 7 | 11 | 29–41 | 19 |
| 12. | PoPa, Pori | 22 | 4 | 6 | 12 | 28–46 | 18 |